גיל דיזנדרוק

גיל דיזנדרוק (נולד ב-1 במרץ 1969 בסאו פאולו, ברזיל) הוא פסיכולוג ישראלי, העוסק בהתפתחות חברתית-קוגניטיבית. החל משנת 2014 הוא פרופסור מן המנין באוניברסיטת בר-אילן ודקאן היחידה ללימודים בין-תחומיים. תחום התמחותו הוא התפתחות מושגים ועמדות על קבוצות חברתיות. גיל דיזנדרוק נולד ב-1969 בסאו פאולו, ברזיל לאלחנן דיזנדרוק (איש עסקים, בנו של מנחם מנדל דיזנדרוק) ולנינה הסה דיזנדרוק (פסיכואנליטיקאית). הוא אח לשני אחים ולאחות. למד בבית-הספר "יבנה" בעיר הולדתו, והיה שנה בישיבת בני עקיבא כפר הרא"ה בישראל. ב-1994 נישא לוויויאן דיזנדרוק (מבית כץ), (מעריכה תוכניות), ולהם בן ושתי בנות, והם גרים ברעננה. דיזנדרוק משחק כדורגל באופן תדיר, ואף התחרה בליגות חובבים בברזיל, בארצות הברית ובישראל. בשנים 1987–1990 שהה בישראל פעם נוספת כסטודנט, וסיים את לימודיו לתואר בוגר אוניברסיטה בהצטיינות, בפסיכולוגיה וכלכלה, באוניברסיטה העברית בירושלים. בשנים 1991–1996 השלים את למודיו לתואר מוסמך ולתואר דוקטור, במחלקה לפסיכולגיה התפחותית באוניברסיטת מישיגן, ארצות הברית. במהלך לימודיו סיים גם את התוכנית לתרבות וקוגניציה באותה אוניברסיטה. את הדוקטורט עשה בהנחיית פרופ' מרילין שץ ופרופ' סוזן גלמן(אנ'). בשנים 1996–1998 השלים את הבתר דוקטורט במחלקה לפסיכולוגיה באוניברסיטת אריזונה בארצות הברית, בהנחייתו של פרופ' פול בלום(אנ'). בשנת 1998 עלה לישראל. בשנת 1998 הצטרף לסגל של אוניברסיטת בר-אילן, ומונה למרצה במחלקה לפסיכולוגיה. בשנת 2004 קודם לדרגת מרצה בכיר, ב־2009 לפרופסור חבר, ומאז 2014 הוא פרופסור מן המניין. בשנים 2007–2008 היה חוקר אורח במחלקה לפסיכולוגיה, באוניברסיטת ייל, ארצות הברית, שם גם לימד. משנת 2004 הוא מנהל את המעבדה להתפתחות שפה וחשיבה במרכז גונדה לחקר המוח באוניברסיטת בר-אילן. נשא בתפקידים אחדים במחלקה לפסיכולוגיה ובאוניברסיטה, כגון יו"ר ועדת האתיקה האוניברסיטאית וחבר הוועדה המרכזת של האוניברסיטה. בשנים 2014–2017 כיהן כראש המחלקה לפסיכולוגיה. החל משנת 2019 הוא ראש היחידה ללימודים בינתחומיים. פרופ' דיזנדרוק כיהן כיועץ ועורך משנה בכתבי עת מרכזיים בתחום הפסיכולוגיה ההתפתחותית. מתפקידיו הבולטים בהקשר זה, היה Associate Editor של כתב-העת Child Development, של ה-Journal of Cognition and Development, וכעת (2022) מכהן בוועד העורכים המייסד של ה-Annual Review of Developmental Psychology. פרופ' דיזנדרוק החל את הקריירה האקדמית שלו עם מחקרים על התפתחות ההמשגה (conceptual development) ורכישת מילים בילדים. בנושאים אלה קידם את הרעיון שלילדים המשגה "מהותנית" (essentialist) לגבי קטגוריות של בעלי חיים. כמו כן, תרם להבנה של חשיבות היכולות הפרגמטיות של ילדים בהסקת משמעותם של מילים. מסוף העשור הראשון של המאה ה-21, המוקד העיקרי של מחקריו של פרופ' דיזנדרוק הוא בהתפתחות ההמשגה של ילדים על קטגוריות חברתיות, כגון לאום, דת וגזע. מחקריו בנושא זה חשפו שכבר בגיל 5 ילדים תופסים קבוצות חברתיות אלה גם כן באופן מהותני, ושלתפיסה זו השלכות על עמדותיהם של ילדים כלפי אנשים מקבוצות חברתיות שונות. מחקריו גם חשפו שהמשגה זו ייתכן ומתחילה כבר בגיל ינקות. מתחילת שנות ה-20 של המאה ה-21, החל לקדם תוכניות התערבות לחינוך לסובלנות בקרב ילדים כבר מגיל הגן. ערך גם מחקרים על התפתחות מוסר בילדים, ובהבנת מושגים כלכליים בסיסיים. אחד ממאפייני מחקריו הוא מבט בין-תרבותי. לאורך הקריירה קיים שיתופי פעולה עם חוקרים מארצות שונות, והיה שותף למחקרים בארצות הברית, קנדה, ברזיל, פוארטו-ריקו, טורקיה, גרמניה, הודו וטיוואן. פרופ' דיזנדרוק הנחה קרוב ל־40 סטודנטים לתוארי מוסמך, דוקטורט ובתר-דוקטורט. בשנת 2011 התקבל להיות חבר עמית (Fellow) באגודה למדעי הפסיכולוגיה. בשנת 2012 זכה לפרס מרצה מצטיין באוניברסיטת בר-אילן. בשנת 2020 נבחר להיות במחזור ב' של התוכנית "מובילים באקדמיה" של המועצה להשכלה גבוהה (מל"ג). פרופסור גיל דיזנדרוק פרסם יותר מ־70 מאמרים מדעיים, הנבחרים שבהם: Nasie, M., Ben Yaakov, O., Nassir, Y., & Diesendruck, G. (2021, December 23). Children’s biased preference for information about in - and out-groups. Developmental Psychology. Advance online publication. doi:10.1037/dev0001304 Gil Diesendruck, A motivational perspective on the development of social essentialism, Current Directions in Psychological Science, Volume: 30 issue 1, pages 76-81, February 1, 2021 Ferera, M., Benozio, A., & Diesendruck, G. (2020). The development of a scarcity bias. Child Development, 91, 1698-1708. Shilo, R., Weinsdörfer, A., Rakoczy, H. and Diesendruck, G. (2019), The Out-Group Homogeneity Effect Across Development: A Cross-Cultural Investigation. Child Development, 90: 2104-2117.doi:10.1111/cdev.13082 Matar Ferera, Andrew Scott Baron, Gil Diesendruck, Collaborative and competitive motivations uniquely impact infants' racial categorization, Evolution and Human Behavior, Volume 39, Issue 5, 2018, Pages 511-519, ISSN 1090-5138, doi:10.1016/j.evolhumbehav.2018.05.002 Deeb I, Segall G, Birnbaum D, Ben-Eliyahu A, Diesendruck G. Seeing isn't believing: the effect of intergroup exposure on children's essentialist beliefs about ethnic categories. Journal of Personality and Social Psychology, 2011 Dec;101(6):1139-56. doi:10.1037/a0026107. Epub 2011 Nov 7. PMID 22059842. אתר האינטרנט הרשמי של גיל דיזנדרוק (באנגלית) גיל דיזנדרוק, באתר ResearchGate גיל דיזנדרוק, באתר גוגל סקולר פרסומיו של פרופסור גיל דיזנדרוק באתר אוניברסיטת בר-אילן Weekly Research Colloquium: Dr. Gil Diesendruck, December 10, 2020 (Episode 11), סרטון בערוץ "AMMACHI Labs", באתר יוטיוב (אורך: 01:50:21) אפקט הפרפר - פרופ' גיל דיזנדרוק, אוניברסיטת בר אילן, סרטון בערוץ "ArvutOrgShows", באתר יוטיוב (אורך: 28:06) סמדר רייספלד, באיזה גיל מופיעים ניצני הגזענות?, באתר הארץ, 5 ביוני 2013 אודות פרופסור גיל דיזנדרוק באתר הפייסבוק של אוניברסיטת בר-אילן Annie Gabillet, Why Your Kid Wants to Cuddle With Her Toothbrush, The New York Times, April 16, 2020 New research sheds light on how children perceive leadership, hierarchy, The Jerusalem Post, ‏5 בספטמבר 2020 ראש היחידה ללימודים בין-תחומיים באתר אוניברסיטת בר-אילן אודות פרופסור גיל דיזנדרוק באתר אוניברסיטת בר-אילן Gil Diesendruck, באתר אוניברסיטת ייל אתר אוניברסיטת בר-אילן באתר אוניברסיטת בר-אילן תחומי המחקר של פרופסור גיל דיזנדרוק לפי אתר אוניברסיטת בר-אילן ‏Gil Diesendruck - Bar-Ilan University, באתר Scinapse ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גיל דיזנדרוק".